REPUBLIKA SRBIJA

NARODNA SKUPŠTINA

01 Broj 06-2/10-23

3. februar 2023. godine

B e o g r a d

**Z A P I S N I K**

**TREĆE POSEBNE SEDNICE NARODNE SKUPŠTINE REPUBLIKE SRBIJE U TRINAESTOM SAZIVU, ODRŽANE 2. I 3. FEBRUARA 2023. GODINE**

Sednica je počela u 10,00 časova.

Sednici je predsedavao dr Vladimir Orlić, predsednik Narodne skupštine Republike Srbije.

Narodna skupština je minutom ćutanja odala poštu preminulom narodnom poslaniku Jelisaveti Veljković.

Predsednik je, na osnovu službene evidencije o prisutnosti narodnih poslanika konstatovao da sednici prisustvuju 173 narodna poslanika, a primenom elektronskog sistema za glasanje utvrđeno je da su u sali prisutna 192 narodna poslanika, odnosno da su prisutna najmanje 84 narodna poslanika i da postoje uslovi za rad Narodne skupštine.

Predsednik je obavestio da je sprečen da sednici prisustvuje narodni poslanik Ratko Nikolić.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Igor Braunović, Dragomir Karić, Elvira Kovač i Momir Stojilković.

Predsednik je, saglasno članu 86. stav 2. Poslovnika Narodne skupštine, obavestio da je sednica sazvana u roku kraćem od roka utvrđenog u članu 86. stav 1. Poslovnika, zbog potrebe da Narodna skupština što pre razmotri Izveštaj iz utvrđenog dnevnog reda, koji je podnela Vlada.

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju predsednik Republike Srbije Aleksandar Vučić, direktor Kancelarije za Kosovo i Metohiju dr Petar Petković i vršilac dužnosti direktora Kancelarije za koordinacione poslove u pregovaračkom procesu sa Privremenim institucijama samouprave u Prištini Milan Ravić, sa svojim saradnicima.

Predsednik je pozdravio goste sa Kosova i Metohije koji su sednicu Narodne skupštine pratili sa galerije Velike sale Doma Narodne skupštine: predstavnike Predsedništva Srpske liste, izabrane i institucionalne predstavnike srpskog naroda, predstavnike Privremenih organa, načelnike upravnih okruga, Miloša Stojanovića, Nikolu Nedeljkovića, Srđana Petrovića, Predraga Pantića i Srećka Sofronijevića, koji su bili na meti prištinskih ekstremista, kao i predstavnike udruženja kidnapovanih, nestalih i ubijenih sa prostora Kosova i Metohije.

Za Treću posebnu sednicu Narodne skupštine Republike Srbije u Trinaestom sazivu, predsednik je utvrdio sledeći

**D n e v n i r e d**

**1. Izveštaj o pregovaračkom procesu sa Privremenim institucijama samouprave u Prištini od 1. septembra 2022. do 15. januara 2023. godine,** koji je podnela Vlada (broj 02-179/23 od 30. januara 2023. godine).

Zatim je Narodna skupština prešla na rad po dnevnom redu, odnosno na razmatranje Izveštaja o pregovaračkom procesu sa Privremenim institucijama samouprave u Prištini od 1. septembra 2022. do 15. januara 2023. godine.

Narodnoj skupštini se obratio predsednik Republike Srbije Aleksandar Vučić.

Narodna skupština nije prihvatila predlog narodnog poslanika Boška Obradovića, predsednika Poslaničke grupe SRPSKI POKRET DVERI - PATRIOTSKI BLOK da vreme pretresa za poslaničke grupe iznosi 10 časova (od 231 prisutnog narodnog poslanika, 61 je glasao za, sedam protiv, a 163 nisu glasala).

Zatim su se za reč, po Poslovniku, javili narodni poslanici prof. dr Tamara Milenković Kerković - ukazala na povredu člana 100. Poslovnika, a nakon objašnjenja koje je dao predsednik, zatražila je da se Narodna skupština o tome izjasni u Danu za glasanje i Miroslav Aleksić - ukazao na povredu člana 121. Poslovnika, a posle objašnjenja koje je dao predsednik, zatražio je da se Narodna skupština o tome izjasni u Danu za glasanje.

U pretresu su učestvovali narodni poslanici: prof. dr Jahja Fehratović, predsednik Poslaničke grupe ZA POMIRENjE SPP-USS-DSHV, Radomir Lazović, predsednik Poslaničke grupe ZELENO - LEVI KLUB, NE DAVIMO BEOGRAD, MORAMO (zatim se za reč javio predsednik Republike Aleksandar Vučić, posle čega je na povredu člana 108. Poslovnika ukazao narodni poslanik Aleksandar Jovanović, a objašnjenje je dao predsednik, nakon čega je narodni poslanik Radomir Lazović replicirao predsedniku Republike Aleksandru Vučiću, a potom se za reč javio predsednik Republike Aleksandar Vučić), dr Balint Pastor, predsednik Poslaničke grupe Savez vojvođanskih Mađara (zatim je na povrede čl. 107. i 108. Poslovnika ukazala narodni poslanik Ivana Parlić, a objašnjenje je dao predsednik), Boško Obradović, predsednik Poslaničke grupe SRPSKI POKRET DVERI - PATRIOTSKI BLOK (zatim je na povredu člana 108. Poslovnika ukazao narodni poslanik mr Ivan Kostić i zatražio da se Narodna skupština o tome izjasni u Danu za glasanje, posle čega se za reč javio predsednik Republike Aleksandar Vučić, a zatim su se za reč, po Poslovniku, javili narodni poslanici Predrag Marsenić - ukazao na povredu člana 106. Poslovnika i zatražio da se Narodna skupština o tome izjasni u Danu za glasanje i Milica Đurđević Stamenkovski - ukazala na povredu člana 27. Poslovnika, a predsednik je dao objašnjenje, nakon čega se za reč javio predsednik Republike Aleksandar Vučić), Stefan Krkobabić, predsednik Poslaničke grupe PUPS - Solidarnost i pravda (zatim je na povredu člana 104. Poslovnika ukazala narodni poslanik Gorica Gajić, a objašnjenje je dao predsednik, nakon čega je narodni poslanik Boško Obradović replicirao predsedniku Republike Aleksandru Vučiću, a potom se za reč javio predsednik Republike Aleksandar Vučić, zatim je narodni poslanik dr Miloš Jovanović replicirao predsedniku Republike Aleksandru Vučiću, a potom se za reč javio predsednik Republike Aleksandar Vučić, nakon čega je predsednik, saglasno članu 27. i članu 87. st. 2. i 3. Poslovnika, produžio rad Narodne skupštine i posle 18,00 časova), Branimir Jovanović, predsednik Poslaničke grupe Socijaldemokratska partija Srbije (potom je predsedniku Republike Aleksandru Vučiću replicirao narodni poslanik Vojislav Mihailović, posle čega se za reč javio predsednik Republike Aleksandar Vučić), Nebojša Zelenović, predsednik Poslaničke grupe MORAMO - ZAJEDNO (zatim su se za reč, po Poslovniku, javili narodni poslanici Miodrag Gavrilović - ukazao na povredu člana 103. Poslovnika, a posle objašnjenja koje je dao predsednik, zatražio je da se Narodna skupština o tome izjasni u Danu za glasanje i Nikola Dragićević - ukazao na povredu člana 100. Poslovnika, a objašnjenje je dao predsednik, potom se za reč javio predsednik Republike Aleksandar Vučić, a zatim je na povredu člana 107. Poslovnika ukazao narodni poslanik Predrag Marsenić, a posle objašnjenja koje je dao predsednik, zatražio je da se Narodna skupština o tome izjasni u Danu za glasanje, nakon čega je narodni poslanik Nebojša Zelenović replicirao predsedniku Republike Aleksandru Vučiću, posle čega se za reč javio predsednik Republike Aleksandar Vučić), Dragan D. Marković, predsednik Poslaničke grupe JEDINSTVENA SRBIJA (zatim su se za reč, po Poslovniku, javili narodni poslanici Gorica Gajić - ukazala na povredu člana 104. Poslovnika, a predsednik je dao objašnjenje i Dragan D. Marković - ukazao na povrede čl. 107, 106. i 65. Poslovnika, a predsednik je dao objašnjenje), Milica Đurđević Stamenkovski, predsednik Poslaničke grupe Srpska stranka Zavetnici (nakon čijeg izlaganja se za reč javio predsednik Republike Aleksandar Vučić, potom je na povredu člana 106. Poslovnika, ukazala narodni poslanik Radmila Vasić, a predsednik je dao objašnjenje, nakon čega je narodni poslanik Milica Đurđević Stamenkovski replicirala predsedniku Republike Aleksandru Vučiću, a potom se za reč javio predsednik Republike Aleksandar Vučić), dr Zoran Lutovac, predsednik Poslaničke grupe DEMOKRATSKA STRANKA - DS (nakon čijeg izlaganja se za reč javio predsednik Republike Aleksandar Vučić, kome je replicirao narodni poslanik dr Zoran Lutovac, potom se za reč javio predsednik Republike Aleksandar Vučić, nakon čega je na povredu člana 107. Poslovnika ukazala narodni poslanik prof. dr Tamara Milenković Kerković, a posle objašnjenja koje je dao predsednik, zatražila je da se Narodna skupština o tome izjasni u Danu za glasanje), Miroslav Aleksić, predsednik Poslaničke grupe Narodna stranka (nakon čijeg izlaganja se za reč javio predsednik Republike Aleksandar Vučić), dr Miloš Jovanović, predsednik Poslaničke grupe NADA - NOVI DSS - POKS (nakon čijeg izlaganja se za reč javio predsednik Republike Aleksandar Vučić, kome je replicirao narodni poslanik dr Miloš Jovanović, nakon čega se za reč javio predsednik Republike Aleksandar Vučić, a zatim su se za reč, po Poslovniku, javili narodni poslanici prof. dr Tamara Milenković Kerković - ukazala na povredu člana 107. Poslovnika, a posle objašnjenja koje je dao predsednik, zatražila je da se Narodna skupština o tome izjasni u Danu za glasanje i Milica Đurđević Stamenkovski - ukazala na povredu člana 100. Poslovnika, a objašnjenje je dao predsednik), Marinika Tepić, predsednik Poslaničke grupe UJEDINjENI - SSP, PSG, PREOKRET, SLOGA (nakon čijeg izlaganja se za reč javio predsednik Republike Aleksandar Vučić, a replicirala mu je narodni poslanik Marinika Tepić, nakon čega se za reč javio predsednik Republike Aleksandar Vučić), Snežana Paunović, predsednik Poslaničke grupe IVICA DAČIĆ - Socijalistička partija Srbije (SPS) (nakon čijeg izlaganja se za reč javio predsednik Republike Aleksandar Vučić) i Milenko Jovanov predsednik Poslaničke grupe „ALEKSANDAR VUČIĆ – ZAJEDNO MOŽEMO SVE“, nakon čijeg izlaganja se za reč javio predsednik Republike Aleksandar Vučić.

Prvog dana rada, sednica je završena u 20 časova i 50 minuta.

**Drugi dan rada – 3. februar 2023. godine**

Sednica je počela u 11,00 časova.

Sednici je predsedavao dr Vladimir Orlić, predsednik Narodne skupštine Republike Srbije.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 165 narodnih poslanika, a primenom elektronskog sistema za glasanje utvrđeno je da su u sali prisutna 163 narodna poslanika i da postoje uslovi za rad Narodne skupštine.

Predsednik je obavestio da su sprečeni da sednici prisustvuju narodni poslanici Ratko Nikolić i Radomir Lazović.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Miroslav Aleksić, Vladimir Gajić, Dragomir Karić, Elvira Kovač, Marija Lukić, Aleksandar Olenik, Momir Stojilković, Dušan Stojiljković, Branislav Tomašević i Dejan Šulkić.

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju predsednik Republike Srbije Aleksandar Vučić, direktor Kancelarije za Kosovo i Metohiju dr Petar Petković i vršilac dužnosti direktora Kancelarije za koordinacione poslove u pregovaračkom procesu sa Privremenim institucijama samouprave u Prištini Milan Ravić, sa svojim saradnicima.

Zatim je Narodna skupština nastavila razmatranje **Izveštaja o pregovaračkom procesu sa Privremenim institucijama samouprave u Prištini od 1. septembra 2022. do 15. januara 2023. godine**.

U nastavku pretresa učestvovali su narodni poslanici: Žika Gojković, Robert Kozma (nakon čijih izlaganja se za reč javio predsednik Republike Aleksandar Vučić), Milija Miletić, mr Ivan Kostić (nakon čijeg izlaganja se za reč javio predsednik Republike Aleksandar Vučić, replicirao mu je narodni poslanik mr Ivan Kostić, a potom se za reč javio predsednik Republike Aleksandar Vučić), Hadži Milorad Stošić, Aleksandar Jovanović (kome su replicirali narodni poslanici Igor Braunović i Snežana Paunović, nakon čega su izajamne replike razmenili narodni poslanici Aleksandar Jovanović i Igor Braunović, a potom se za reč javio predsednik Republike Aleksandar Vučić, nakon čega je na povredu člana 107. Poslovnika ukazala narodni poslanik prof. dr Tamara Milenković Kerković, a objašnjenje je dao predsednik, posle čega je narodni poslanik Aleksandar Jovanović replicirao predsedniku Republike Aleksandru Vučiću, a potom se za reč javio predsednik Republike Aleksandar Vučić), Marina Raguš (zatim je predsednik, saglasno članu 27. i članu 87. st. 2. i 3. Poslovnika, produžio rad Narodne skupštine i posle 18,00 časova), Srđan Milivojević (zatim su se za reč, po Poslovniku, javili narodni poslanici Predrag Marsenić - ukazao na povredu člana 106. Poslovnika, a posle objašnjenja koje je dao predsednik, zatražio je da se Narodna skupština o tome izjasni u Danu za glasanje i Lepomir Ivković - ukazao na povredu člana 107. Poslovnika, a objašnjenje je dao predsednik), Marijan Rističević (nakon čega je na povredu člana 107. stav 2. Poslovnika ukazala narodni poslanik Gorica Gajić, a posle objašnjenja koje je dao predsednik, zatražila je da se Narodna skupština o tome izjasni u Danu za glasanje, potom su uzajamne replike razmenili narodni poslanici Srđan Milivojević i Marijan Rističević, nakon čega se za reč javio predsednik Republike Aleksandar Vučić), Ivan Antić, Borko Stefanović (nakon čijeg izlaganja se za reč javio predsednik Republike Aleksandar Vučić, a replicirao mu je narodni poslanik Borko Stefanović), mr Danijela Vujičić, prof. dr Đorđe Pavićević (nakon čijeg izlaganja se za reč javio predsednik Republike Aleksandar Vučić), Zvonimir Stević, Radmila Vasić (nakon čijeg izlaganja se za reč javio predsednik Republike Aleksandar Vučić, replicirala mu je narodni poslanik Radmila Vasić, potom se za reč javio predsednik Republike Aleksandar Vučić), Zaim Redžepović, Ksenija Marković (zatim se za reč javio predsednik Republike Aleksandar Vučić), Sanja Jefić Branković, mr Milovan Drecun, Slaviša Ristić (nakon čijeg izlaganja se za reč javio predsednik Republike Aleksandar Vučić, a replicirao mu je narodni poslanik Slaviša Ristić, potom se za reč javio predsednik Republike Aleksandar Vučić), Zagorka Aleksić, Tatjana Manojlović (nakon čijeg izlaganja se za reč javio predsednik Republike Aleksandar Vučić), Igor Braunović, Radovan Arežina, Dejan Bulatović, Milica Đurđević Stamenkovski (nakon čega se, po Poslovniku, javio narodni poslanik Zoran Zečević, koji nije naveo član Poslovnika na koji se povreda odnosi, a objašnjenje je dao predsednik, a na povredu člana 106. Poslovnika, ukazao je narodni poslanik Dragan Nikolić, a objašnjenje je dao predsednik, zatim se za reč javio predsednik Republike Aleksandar Vučić, posle čega je na povrede čl. 27. i 108. Poslovnika ukazao narodni poslanik Borko Stefanović, a objašnjenje je dao predsednik, nakon čega su narodni poslanici Milica Đurđević Stamenkovski i Dejan Bulatović replicirali predsedniku Republike Aleksandru Vučiću, potom se za reč javio predsednik Republike Aleksandar Vučić, posle čega je na povredu člana 107. Poslovnika ukazala narodni poslanik prof. dr Tamara Milenković Kerković, a objašnjenje je dao predsednik), Ljubinko Đurković, Šaip Kamberi (potom je na povredu člana 107. Poslovnika ukazao narodni poslanik Dragan Nikolić, a objašnjenje je dao predsednik, nakon čega se za reč javio predsednik Republike Aleksandar Vučić, replicirao mu je narodni poslanik Šaip Kamberi, a potom se za reč javio predsednik Republike Aleksandar Vučić), Strahinja Erac (povodom čijeg izlaganja se za reč javio predsednik Republike Aleksandar Vučić), Gorica Gajić (povodom čijeg izlaganja se za reč javio predsednik Republike Aleksandar Vučić, replicirala mu je narodni poslanik Gorica Gajić, a potom se za reč javio predsednik Republike Aleksandar Vučić), Zoran Sandić (povodom čijeg izlaganja se za reč javio predsednik Republike Aleksandar Vučić, replicirao mu je narodni poslanik Zoran Sandić, a potom se za reč javio predsednik Republike Aleksandar Vučić), Dušan Marić, Usame Zukorlić, predstavnik Poslaničke grupe ZA POMIRENjE SPP-USS-DSHV, doc. dr Biljana Đorđević, zamenik predsednika Poslaničke grupe ZELENO - LEVI KLUB, NE DAVIMO BEOGRAD, MORAMO, Boško Obradović, predsednik Poslaničke grupe SRPSKI POKRET DVERI - PATRIOTSKI BLOK (povodom čijeg izlaganja se za reč javio predsednik Republike Aleksandar Vučić), Dragan D. Marković, predsednik Poslaničke grupe JEDINSTVENA SRBIJA, Milica Đurđević Stamenkovski, predsednik Poslaničke grupe Srpska stranka Zavetnici (povodom čijeg izlaganja se za reč javio predsednik Republike Aleksandar Vučić), Aleksandar Jovanović, zamenik predsednika Poslaničke grupe MORAMO - ZAJEDNO (povodom čijeg izlaganja se za reč javio predsednik Republike Aleksandar Vučić), Nebojša Novaković, predstavnik Poslaničke grupe DEMOKRATSKA STRANKA - DS (povodom čijeg izlaganja se za reč javio predsednik Republike Aleksandar Vučić), Pavle Grbović, zamenik predsednika Poslaničke grupe UJEDINjENI - SSP, PSG, PREOKRET, SLOGA, Snežana Paunović, predsednik Poslaničke grupe IVICA DAČIĆ - Socijalistička partija Srbije (SPS) i Milenko Jovanov, predsednik Poslaničke grupe „ALEKSANDAR VUČIĆ – ZAJEDNO MOŽEMO SVE“, a zatim se za reč javio predsednik Republike Aleksandar Vučić, nakon čijeg izlaganja je predsednik Narodne skupštine zaključio pretres.

Predsednik Narodne skupštine je, saglasno članu 87. stav 5. Poslovnika Narodne skupštine, odredio petak, 3. februar 2023. godine, sa početkom u 21 čas i 50 minuta, kao Dan za glasanje o jedinoj tački dnevnog reda Treće posebne sednice Narodne skupštine Republike Srbije u Trinaestom sazivu.

Primenom elektronskog sistema za glasanje utvrđeno je da je u sali prisutno 169 narodnih poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda** - **IZVEŠTAJ O PREGOVARAČKOM PROCESU SA PRIVREMENIM INSTITUCIJAMA SAMOUPRAVE U PRIŠTINI OD 1. SEPTEMBRA 2022. DO 15. JANUARA 2023. GODINE**

Narodna skupština je, većinom glasova (od 186 prisutnih narodnih poslanika, 154 su glasala za, 23 protiv, a devet nije glasalo), prihvatila Izveštaj o pregovaračkom procesu sa Privremenim institucijama samouprave u Prištini od 1. septembra 2022. do 15. januara 2023. godine.

Nakon toga, Narodna skupština je, saglasno članu 103. stav 6. Poslovnika, prešla na odlučivanje o povredama Poslovnika na koje su, u toku sednice, ukazali narodni poslanici.

Narodna skupština je odlučila da nije bilo povreda: člana 100. Poslovnika Narodne skupštine, na koju je ukazala narodni poslanik prof. dr Tamara Milenković Kerković, na sednici 2. februara 2023. godine, u 11 časova i 34 minuta (od 179 prisutnih narodnih poslanika, 11 je glasalo za, tri protiv, a 165 nije glasalo), člana 121. Poslovnika Narodne skupštine, na koju je ukazao narodni poslanik Miroslav Aleksić, na sednici 2. februara 2023. godine, u 11 časova i 36 minuta (od 176 prisutnih narodnih poslanika, 15 je glasalo za, četiri protiv, a 157 nije glasalo), člana 108. Poslovnika Narodne skupštine, na koju je ukazao narodni poslanik mr Ivan Kostić, na sednici 2. februara 2023. godine, u 13 časova i 12 minuta (od 174 prisutna narodna poslanika, devet je glasalo za, jedan protiv, jedan se uzdržao, a 163 nisu glasala), člana 106. Poslovnika Narodne skupštine, na koju je ukazao narodni poslanik Predrag Marsenić, na sednici 2. februara 2023. godine, u 13 časova i 45 minuta (od 171 prisutnog narodnog poslanika, osam je glasalo za, dva su se uzdržala, a 161 nije glasao), člana 103. Poslovnika Narodne skupštine, na koju je ukazao narodni poslanik Miodrag Gavrilović, na sednici 2. februara 2023. godine, u 15 časova i 11 minuta (od 171 prisutnog narodnog poslanika, 16 je glasalo za, jedan protiv, a 154 nisu glasala), člana 107. Poslovnika Narodne skupštine, na koju je ukazao narodni poslanik Predrag Marsenić, na sednici 2. februara 2023. godine, u 15 časova i 33 minuta (od 171 prisutnog narodnog poslanika, 12 je glasalo za, a 159 nije glasalo), člana 107. Poslovnika Narodne skupštine, na koju je ukazala narodni poslanik prof. dr Tamara Milenković Kerković, na sednici 2. februara 2023. godine, u 17 časova i 25 minuta (od 171 prisutnog narodnog poslanika, devet je glasalo za, jedan protiv, jedan se uzdržao, a 160 nije glasalo), člana 107. Poslovnika Narodne skupštine, na koju je ukazala narodni poslanik prof. dr Tamara Milenković Kerković, na sednici 2. februara 2023. godine, u 19,00 časova (od 169 prisutnih narodnih poslanika, osam je glasalo za, jedan protiv, dva su se uzdržala, a 158 nije glasalo), člana 106. Poslovnika Narodne skupštine, na koju je ukazao narodni poslanik Predrag Marsenić, na sednici 3. februara 2023. godine, u 13 časova i 27 minuta (od 168 prisutnih narodnih poslanika, 13 je glasalo za, a 155 nije glasalo) i člana 107. stav 2. Poslovnika Narodne skupštine, na koju je ukazala narodni poslanik Gorica Gajić, na sednici 3. februara 2023. godine, u 13 časova i 45 minuta (od 167 prisutnih narodnih poslanika, 15 je glasalo za, tri protiv, jedan se uzdržao, a 148 nije glasalo).

Pošto je Narodna skupština obavila razmatranje jedine tačke dnevnog reda ove sednice i odlučivanje o njoj, predsednik Narodne skupštine je, saglasno članu 102. Poslovnika Narodne skupštine, zaključio Treću posebnu sednicu Narodne skupštine Republike Srbije u Trinaestom sazivu.

Sednica je zaključena u 21 čas i 55 minuta.

|  |  |  |
| --- | --- | --- |
| GENERALNI SEKRETARSrđan Smiljanić |  |  PREDSEDNIK dr Vladimir Orlić |